**Avalik konsultatsioon gaasi ülekandesüsteemi asjakohaste võrgupunktide määramiseks**

Lugupeetud turuosaline

Konkurentsiamet sai Elering AS-ilt taotluse seoses Eesti gaasi asjakohaste võrgupunktide määratluse muutmiseks. Käesoleval ajal kehtivad Konkurentsiameti 05.12.2019 otsusega nr 7-29/2019-002 kooskõlastatud võrgupunktid.

Euroopa Parlamendi ja Nõukogu määruse (EÜ) nr 715/2009 ja Määruse lisa 1 (edaspidi Suunised) punkt 3 sätestavad võrgu kasutajate jaoks süsteemile tõhusa juurdepääsu saamiseks vajalike tehniliste andmete määratluse, kõigi läbipaistvusnõuete seisukohast asjakohaste punktide määratluse ja teabe, mis tuleb avaldada kõigi asjakohaste punktide kohta, ning ajakava, mille kohaselt kõnealune teave tuleb avaldada.

Määruse artikli 18 lg 4 kohaselt peab pädevad asutused pärast võrgu kasutajatega konsulteerimist heaks kiitma ülekandesüsteemi asjaomased punktid, mille kohta tuleb teavet avaldada

Elering on oma taotluses välja toonud järgnevad muudatuste vajadused hetkel kehtivate võrgupunktide osas:

1. Värska ja Narva sisse- ja väljavoolupunktide eemaldamine võttes arvesse maagaasivõrgu tehnilisi piiranguid ning Vabariigi Valitsuse 29.09.2022 otsus nr 93, millega keelatakse importida ja osta Venemaa Föderatsioonist maagaasi. Gaasi müük ja transiit Venemaa Föderatsioonist saab toimuda Luhamaa sisse- ja väljavoolupunkti kaudu.

2. Lisada Pakrineeme sissevoolupunkt, eeldusel, et punkt on asjaomane punkt vaid kehtiva LNG terminali liitumislepingu või TSO-FSRU lepingu olemasolul.

Eeltoodust tulenevalt on esitanud Elering AS Konkurentsiametile järgnevad võrgupunktid kooskõlastamiseks:

1. Balticconnector sissevoolupunkt
2. Balticconnector väljavoolupunkt
3. Luhamaa sissevoolupunkt
4. Luhamaa väljavoolupunkt
5. Pakrineeme sissevoolupunkt vaid kehtiva LNG terminali liitumislepingu või TSO-FSRU lepingu olemasolul
6. Eesti ülekandesüsteemist Eesti jaotusvõrkudesse ja tarbijatele väljavoolu koondpunkt
7. Eesti ülekandesüsteemi Eestis toodetud gaasi sissevoolu koondpunkt

Elering AS selgitused taotluses toodud võrgupunktide kohta:

|  |  |  |  |
| --- | --- | --- | --- |
| **Suuniste kohane määratluse alus ja vastavad punktid Eesti**  **gaasiülekandesüsteemis** | | | **Märkus** |
| 3.2 (1) | (a) Kõik edastusvõrgu halduri hallatava edastusvõrgu sisse- ja väljavoolupunktid, välja arvatud üksiku lõpptarbijaga ühendatud väljavoolupunktid ning välja  arvatud sissevoolupunktid, mis on vahetult seotud EL-is asuva üksiku tootja tootmisüksusega; | Balticconnector sisse- ja väljavoolupunkt  Luhamaa sisse- ja väljavoolupunkt | Punktid Eesti-Läti ühise tasakaalustustsooni piiridel.  Balticconnectori puhul on tegemist virtuaalse mõõtepunktiga, mille näitajad iseloomustavad Paldiski ja Inkoo füüsilisi ühenduspunkte |
|  | (b) kõik sisse- ja väljavoolupunktid, mis ühendavad edastusvõrgu haldurite tasakaalustavaid tsoone; | - | Eestis on vaid üks  tasakaalustav  tsoon |
|  | (c) kõik punktid, mis ühendavad edastusvõrgu halduri võrku veeldatud maagaasi terminali, gaasi jaotuskeskuste  ning ladustamis- ja tootmisrajatistega, v.a juhul kui kõnealuste tootmisrajatiste suhtes kehtib punkti a kohane erand; | Pakrineeme sissevoolupunkt | LNG terminali kehtiva liitumis või TSO-FSRU lepingu ajal |
|  | (d) kõik punktid, mis ühendavad teatava edastusvõrgu halduri võrku direktiivi 2009/73/EÜ artikli 2 punktis 14 määratletud abiteenuste osutamiseks vajaliku  infrastruktuuriga. | - | Kogu abiteenuse  osutamiseks  vajalik  infrastruktuur  kuulub  ülekandesüsteemi  - haldurile. |
| 3.2 (2) | Teave üksikutele lõpptarbijatele ja tootmisüksustele, mille suhtes ei kohaldata punkti 3.2.1 alapunktis a kirjeldatud  asjakohase punkti määratlust, tuleb avaldada koondandmetena vähemalt tasakaalustava tsooni kohta. Üksikute lõpptarbijate ja tootmisüksuste rühma, mille suhtes ei kohaldata punkti 3.2.1 alapunktis a kirjeldatud asjakohase punkti määratlust, käsitatakse käesoleva lisa  kohaldamisel ühe asjakohase punktina. | Eesti ülekandesüsteemist  Eestis jaotusvõrkudesse  ja tarbijatele väljavoolu koondpunkt  Eesti ülekandesüsteemi  Eestis toodetud gaas  Sissevoolu koondpunkt | Katavad Eesti  gaasi tarbimise ja  tootmise  koondandmed (sh ühekorde FSRU mahalaadimine Pakrineeme punktis) |
| 3.2 (3) | Kui kahe või enama edastusvõrgu halduri vahelisi punkte haldavad üksnes asjaomased võrguhaldurid ja võrgu  kasutajad ei ole lepingu- või käitamispõhiselt ühelgi viisil kaasatud või kui punktide kaudu on edastusvõrk  ühendatud jaotusvõrguga ja kõnealused punktid ei ole lepingutega ülekoormatud, on selliste punktide edastusvõrgu haldurid vabastatud kohustusest avaldada  nõuded vastavalt käesoleva lisa punktile 3.3. Riiklik reguleeriv asutus võib nõuda edastusvõrgu halduritelt käesoleva lisa punkti 3.3 kohaste nõuete avaldamist  avaldamiskohustusega hõlmamata punktide rühmade või kõigi avaldamiskohustusega hõlmamata punktide kohta. Sel juhul avaldatakse teave, kui see on edastusvõrgu  haldurile kättesaadav, koondandmetena otstarbekohasel tasandil vähemalt tasakaalustava tsooni kohta. Nimetatud  punktide rühma käsitatakse käesoleva lisa kohaldamisel ühe asjakohase punktina. | - | Alates 2020 on Karksi sisse- ja väljavoolupunkt ning Misso transiidipunkt üksnes võrguhaldurite hallatavad punktid  Alates 2020 on Misso sissevoolupunkt riigisisene punkt. |

Seoses eeltooduga palub Konkurentsiamet turuosalistel esitada omapoolsed seisukohad gaasi ülekandesüsteemi võrgupunktide muudatuste kohta.

Konkurentsiamet palub seisukohad ja kommentaarid edastada e-posti aadressile info@konkurentsiamet.ee hiljemalt 23.08.2024.